Among Us yaiku sawijining gim jeron jaringan kanthi juru main luwih saka siji kang dikembangaké lan dibabar déning studio gim asal Amérikah Sarékat, InnerSloth, lan dirilis nalika tanggal 15 Juni 2018. Gim iki njupuk latar carita ing jaba akasa. Saben juru main sing dolanan gim iki bakal éntuk salah siji rong peran, umumé dadi "Crewmate" (kru biyasa), lan liyané dadi "Impostor" (juru ngapusi). Ancasé para "crewmate" ya iku mbadhèk sapa kang dadi "Impostor", nyirnakaké para "Impostor", lan ngrampungaké tugas kang kasedhiya ing sakubengé péta, lan ancasé "Impostor" yaiku matèni para "Crewmate" tanpa dingertèni.